stanford-oval/wikipedia huggingface dataset:
การประกวดเพลงยูโรวิชันเอเชีย
แหล่งข้อมูลอื่น

เว็บไซต์อย่างเป็นทางการ เก็บถาวร 2017-08-21 ที่ เวย์แบ็กแมชชีน
เว็บไซต์ผู้ผลิต
เฟซบุ๊กแฟนคลับยูโรวิชันไทยอย่างเป็นทางการ
การปลูกพืชหมุนเวียน

ภาพจากดาวเทียมที่แสดงแปลงพืชกลมในเคานตี้แฮสเคลในแคนซัสในปลายเดือน มิถุนายน ค.ศ. 2001 พืชที่แข็งแรงเป็นสีเขียว ข้าวโพดที่มีลำต้นเป็นใบก็จะเติบโตเป็นต้น ข้าวฟ่างที่มีลักษณะคล้ายข้าวโพดโตช้ากว่าฉะนั้นก็ยังเล็กกว่าซึ่งอาจจะเป็นสีเขียวอ่อน ข้าวสาลีเป็นสีทองที่เก็บเกี่ยวกันในเดือนมิถุนายน ทุ่งสีน้ำตาลเป็นบริเวณที่เพิ่งเสร็จจากการเก็บเกี่ยวและไถทิ้งไว้สำหรับปลูกพืชผลในปีต่อไป
การปลูกพืชหมุนเวียน (อังกฤษ: Crop rotation หรือ Crop sequencing) เป็นระบบการเกษตรกรรมที่ใช้การปลูกพืชหลายชนิดที่ต่างชนิดกันในบริเวณเดียวกันตามลำดับของฤดูเพื่อให้ได้ประโยชน์หลายอย่างเช่นเพื่อเลี่ยงการสร้างสมของตัวกำเนิดโรค (Pathogens) หรือ ศัตรูพืช (Pest) ที่มักจะเกิดขึ้นถ้าปลูกพืชชนิดเดียวต่อเนื่องกัน นอกจากนั้นก็เพื่อสร้างความสมดุลของสารอาหารเนื้อดินที่ไม่ถูกดูดออกไปจากการปลูกพืชชนิดเดียวเป็นเวลานาน การปลูกพืชหมุนเวียนที่ทำกันมามักจะเป็นการปลูกพืชที่ช่วยสร้างเสริมไนโตรเจนโดยการใช้ปุ๋ยพืชสด (green manure) พร้อมกับการ ปลูกธัญพืชและพืชชนิดอื่น ซึ่งเป็นองค์ประกอบของระบบการปลูกพืชหลากชนิด (Polyculture) (ที่ตรงกันข้ามกับ ระบบการปลูกพืชชนิดเดียว (Monoculture) นอกจากนั้นการปลูกพืชหมุนเวียนก็ยังเป็นการปรับปรุงโครงสร้างของดิน (soil structure) และ ความสมบูรณ์ของดิน (soil fertility) โดยการสลับเปลี่ยนระหว่างการปลูกพืชรากลึกกับพืชรากตื้น
ระบบการปลูกพืชหมุนเวียนเป็นระบบที่ใช้กันมานานตั้งแต่สมัยโบราณเช่นในสมัยโรมันที่ใช้ระบบเกษตรกรรมสองแปลงที่เกษตรกรจะปลูกพืชในแปลงหนึ่งและไถอีกแปลงหนึ่งว่างไว้สำหรับการเพาะปลูกในปีต่อไป หรือเมื่อมาถึงยุคกลางยุคกลางที่วิวัฒนาการเป็นระบบเกษตรกรรมสามแปลงที่ใช้กันต่อมาจนถึงคริสต์ศตวรรษที่ 20
ดูเพิ่ม

เกษตรกรรม
แหล่งข้อมูลอื่น

Cyclopedia of American Agriculture เก็บถาวร 2009-08-07 ที่ เวย์แบ็กแมชชีน ed. by L. H. Bailey (1911), Vol. II--Crops, Chapter V "Crop Management," primarily the history and theory of crop rotation.
สุรศักดิ์ กาญจนรัตน์

| พลเอกสุรศักดิ์ กาญจนรัตน์ม> ป.ช., ม.ว.ม. |
| --- | --- |
สุรศักดิ์ ใน พ.ศ. 2560

รัฐมนตรีว่าการกระทรวงทรัพยากรธรรมชาติ  และสิ่งแวดล้อม
ดำรงตำแหน่ง 19 สิงหาคม พ.ศ. 2558 – 8 พฤษภาคม พ.ศ. 2562
นายกรัฐมนตรี: ประยุทธ์ จันทร์โอชา
ก่อนหน้า: ดาว์พงษ์ รัตนสุวรรณ
ถัดไป: วราวุธ ศิลปอาชา
รัฐมนตรีว่าการกระทรวงแรงงาน
ดำรงตำแหน่ง 30 สิงหาคม พ.ศ. 2557 – 19 สิงหาคม พ.ศ. 2558
นายกรัฐมนตรี: ประยุทธ์ จันทร์โอชา
ดำรงตำแหน่ง 1 พฤศจิกายน พ.ศ. 2560 – 23 พฤศจิกายน พ.ศ. 2560
นายกรัฐมนตรี: ประยุทธ์ จันทร์โอชา
ก่อนหน้า: ศิริชัย ดิษฐกุล รัฐมนตรีว่าการ
ถัดไป: อดุลย์ แสงสิงแก้ว รัฐมนตรีว่าการ
ปลัดกระทรวงกลาโหม
ดำรงตำแหน่ง 24 พฤษภาคม พ.ศ. 2557 – 30 กันยายน พ.ศ. 2557   (0 ปี 129 วัน)
ก่อนหน้า: นิพัทธ์ ทองเล็ก
ถัดไป: ศิริชัย ดิษฐกุล
 
ข้อมูลส่วนบุคคล
เกิด: 7 กันยายน พ.ศ. 2497 (70 ปี)
ศาสนา: พุทธ
คู่สมรส: แสงอรุณ กาญจนรัตน์
ยศที่ได้รับการแต่งตั้ง
สังกัด: กองทัพบกไทย กระทรวงกลาโหม
ประจำการ: 2520 - 2558
ยศ:  พลเอก  พลเรือเอก  พลอากาศเอก

พลเอก สุรศักดิ์ กาญจนรัตน์ นักการเมืองและทหารบกชาวไทย ดำรงตำแหน่งสมาชิกวุฒิสภาไทย ชุดที่ 12 รัฐมนตรีว่าการกระทรวงทรัพยากรธรรมชาติและสิ่งแวดล้อม  อดีตรัฐมนตรีว่าการกระทรวงแรงงาน อดีตปลัดกระทรวงกลาโหม และรองโฆษกคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข มีชื่อเล่นว่า "เต่า" หรือที่บรรดาสื่อมวลชนเรียกว่า "บิ๊กเต่า"
ประวัติ

สุรศักดิ์ เกิดเมื่อวันที่ 7 กันยายน 2497 จบการศึกษาชั้นมัธยมศึกษาปีที่ ๓ จากโรงเรียนนครสวรรค์ โรงเรียนเตรียมทหาร รุ่น 12 (ตท.12) และโรงเรียนนายร้อยพระจุลจอมเกล้า รุ่น 23 (จปร.23)
การรับราชการทหาร

เข้ารับราชการครั้งแรกในตำแหน่งผู้บังคับ หมวดปืนเล็ก กองพันทหารราบ ศูนย์การทหารราบ หรือกองพันทหารราบที่ 3 กรมผสมที่ 31 ในขณะนั้น โดยเมื่อไปรายงานตัวที่หน่วยได้ 2 สัปดาห์ได้รับคำสั่งให้เดินทางไปปฏิบัติราชการสนามชายแดนที่ กิ่งอำเภอศรีสาคร จังหวัดนราธิวาส ได้เข้าทำการรบ เพื่อปราบปรามขบวนการโจรก่อการร้าย และขบวนการโจรจีนคอมมิวนิสต์มลายา ในพื้นที่ป่าภูเขาที่มีสภาพอากาศเลวร้ายตลอดระยะเวลา ๒ ปี โดยมีการปะทะในระยะประชิดหลายครั้ง ได้สังหารและเข้ายึดฐานที่มั่นของขบวนการฯ ในหลายพื้นที่ แต่ก็ได้ถูกซุ่มโจมตีจนได้รับบาดเจ็บ ๑ ครั้ง ในพื้นที่เขาน้ำค้าง อำเภอสะเดา จังหวัดสงขลา
พ.ศ. 2530 ย้ายกลับไปรับราชการที่ศูนย์การทหารราบอีกครั้งหนึ่ง ในตำแหน่งผู้บังคับกองพัน นักเรียนการจู่โจมและส่งทางอากาศ โดยทำหน้าที่เป็นครูฝึกการรบแบบจู่โจม และหลักสูตรทหารร่มให้แก่กองทัพบกจำนวนหลายรุ่น รวมทั้งเป็นหัวหน้าชุดครูฝึกเคลื่อนที่เพื่อทำการฝึกพิเศษ ให้แก่หน่วยกำลังรบของกองทัพภาคที่ 3 ที่ขึ้นปฏิบัติการ ณ บ้านร่มเกล้า
พ.ศ. 2533 ย้ายเข้ามารับราชการในกรมกิจการพลเรือนทหารบก ในตำแหน่งอาจารย์ โรงเรียนกิจการพลเรือน สอนวิชาปฏิบัติการ กิจการพลเรือน การปฏิบัติการจิตวิทยาและการประชาสัมพันธ์ทั้งในหลักสูตรของกองทัพบก และสถาบันอุดมศึกษาหลายแห่ง อาทิ จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยเกริก มหาวิทยาลัยรังสิต มหาวิทยาลัยราชภัฏยะลา และอื่นๆ ควบคู่ไปกับการปฏิบัติหน้าที่ ฝ่ายเสนาธิการของฝ่ายกิจการพลเรือน ศูนย์ปฏิบัติ การกองทัพบก
ต่อมาในปี พ.ศ. 2550 ได้รับพระมหากรุณาธิคุณ โปรดเกล้าฯ แต่งตั้งให้เป็น “เจ้ากรมกิจการพลเรือนทหารบก” และได้รับราชการเติบโตขึ้นมาเป็นลำดับในตำแหน่งผู้ช่วยเสนาธิการทหารบก ฝ่ายกิจการพลเรือน รองเสนาธิการทหารบก ที่ปรึกษาพิเศษกองทัพบก รองปลัดกระทรวงกลาโหม
สุรศักดิ์ซึ่งดำรงตำแหน่งรองปลัดกระทรวงกลาโหมได้รักษาราชการในตำแหน่งปลัดกระทรวงกลาโหมแทน นิพัทธ์ ทองเล็ก ที่ถูกโยกไปเป็นประธานที่ปรึกษากระทรวงกลาโหมตามคำสั่งของ คสช. เมื่อวันที่ 24 พฤษภาคม 2557 ก่อนจะได้รับการแต่งตั้งให้เป็นปลัดกระทรวงกลาโหมตามคำสั่งของ คสช. อย่างเป็นทางการเมื่อวันที่ 27 มิถุนายน 2557
บทบาททางการเมือง

30 สิงหาคม พ.ศ. 2557 - 19 สิงหาคม พ.ศ. 2558 รัฐมนตรีว่าการกระทรวงแรงงาน
19 สิงหาคม พ.ศ. 2558 - 8 พฤษภาคม พ.ศ. 2562 รัฐมนตรีว่าการกระทรวงทรัพยากรธรรมชาติและสิ่งแวดล้อม
1 พฤศจิกายน พ.ศ. 2560 - 23 พฤศจกิยายน พ.ศ. 2560 รักษาการรัฐมนตรีว่าการกระทรวงแรงงาน
ชีวิตครอบครัว

สุรศักดิ์สมรสกับนางแสงอรุณ กาญจนรัตน์ มีบุตรธิดา 2 คน
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2553 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2521 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2534 –  เหรียญจักรมาลา (ร.จ.ม.)
รักบริสุทธิ์

รักบริสุทธิ์ หรือ ความรักแบบเพลโต (Platonic love) เป็นคำนิยามของความสัมพันธ์ ที่ไม่มีเรื่องทางเพศเข้ามาเกี่ยวข้อง คำว่าเพลโตนิคเลิฟ มาจากคำละตินว่า amor platonicus ที่หมายถึง ความรักแบบเพลโต โดยมีความหมายเหมือนคำว่า amor socraticus ที่กล่าวถึงความสัมพันธ์ระหว่างโสกราตีส กับลูกศิษย์ โดยกล่าวถึงความรักที่ไม่มีเรื่องทางเพศมาเกี่ยวข้อง นอกจากนี้ยังกล่าวถึงความสัมพันธ์ทั้งบุคคลที่อายุต่างกัน และบุคคลที่เพศต่างกัน หรือเพศเดียวกัน
คำภาษาไทยมาจากคำประสมระหว่าง คำว่า รัก และ บริสุทธิ์ หมายถึง รักที่มาจากความบริสุทธิ์ใจ
โดยคำศัพท์ภาษาอังกฤษ คำว่าพลาโตนิคเลิฟ กล่าวโดย เซอร์วิลเลี่ยม เดวีแนนท์ (Sir William Davenant) ในปี พ.ศ. 2179(ค.ศ. 1636) เกี่ยวกับทฤษฎีของความรักตามคำกล่าวของเพลโต โดยความรักตั้งอยู่บนพื้นฐานของความจริง และความซื่อสัตย์
ตัวอย่างที่เห็นได้ชัดของความรักบริสุทธิ์ ได้แก่ ความรักระหว่างพ่อแม่กับลูก หรือความรักระหว่างเพื่อนฝูง โดยสังเกตได้ว่าความรักบริสุทธิ์ นั้นจะไม่มีความเห็นแก่ตัว หรือความหึงหวง เข้ามาเกี่ยวข้อง
บทความที่เกี่ยวข้อง

รัก
รักสามเศร้า
การลอบสังหารอันเดรย์ คาร์ลอฟ

| การลอบสังหารอันเดรย์ คาร์ลอฟ |
| --- | --- |
อังการาอังการา (ประเทศตุรกี)
สถานที่: ศูนย์แสดงศิลปะชาดัช ซานัตลาร์ แมร์เคซี (Çağdaş Sanatlar Merkezi), อังการา, ตุรกี
วันที่: 19 ธันวาคม 2559
เป้าหมาย: อันเดรย์ คาร์ลอฟ
ประเภท: การยิง, การลอบสังหาร, การก่อการร้าย
อาวุธ: ปืนพก
ตาย: 2 ราย (รวมผู้ก่อการ)
เจ็บ: 3 ราย
ผู้เสียหาย: อันเดรย์ คาร์ลอฟ
ผู้ก่อเหตุ: เมฟลึท แมร์ท อัลทึนทัช (22 ปี, ตำรวจ)
เมื่อวันที่ 19 ธันวาคม พ.ศ. 2559 อันเดรย์ คาร์ลอฟ เอกอัครราชทูตรัสเซียประจำตุรกี ถูกเมฟลึท แมร์ท อัลทึนทัช ยิงเสียชีวิตขณะกล่าวเปิดงานนิทรรศการศิลปะแห่งหนึ่งในกรุงอังการา ผู้สังหารเป็นตำรวจปราบจลาจลของตุรกีซึ่งอยู่ระหว่างการพักงาน ได้อาศัยบัตรประจำตัวของตนเองนำอาวุธปืนเข้าไปในที่ก่อเหตุ หลังจากยิงเอกอัครราชทูตแล้ว ผู้สังหารได้ตะโกนขึ้นว่า "ตักบีร์ ตักบีร์ อย่าลืมอะเลปโป อย่าลืมซีเรีย หากดินแดนของเราไม่ปลอดภัย พวกคุณก็จะไม่ปลอดภัยเหมือนกัน อย่าเข้ามา อย่าเข้ามา มีเพียงความตายที่จะนำเราออกจากที่นี่ได้ ทุกคนที่เกี่ยวข้องกับความโหดร้ายครั้งนี้จะต้องชดใช้" หลังจากก่อเหตุ อัลทึนทัชได้ถูกกองกำลังรักษาความมั่นคงกระทำวิสามัญฆาตกรรม
การสังหารครั้งนี้เกิดขึ้นหลังจากเหตุการณ์การประท้วงหลายวันในตุรกีเพื่อต่อต้านการมีส่วนร่วมของรัสเซียในสงครามกลางเมืองซีเรียและการสู้รบเพื่อยึดเมืองอะเลปโป แม้ว่ารัฐบาลรัสเซียกำลังเจรจากับรัฐบาลตุรกีเพื่อบรรลุข้อตกลงหยุดยิงชั่วคราวอยู่ก็ตาม
| วิดีโอหลายคลิปจากแหล่งข้อมูลภายนอก |
| --- | --- |
 Washington Post: Russian ambassador to Turkey assassinated in Ankara by off-duty police officer
สาริกา กิ่งทอง

| สาลิกา |
| --- | --- |
ปกแผ่นเสียงเพลง  แสนหวังเหวิด
ข้อมูลพื้นฐาน
ชื่อเกิด: สาลิกา ล้ำเลิศสกุล
รู้จักในชื่อ: ติ๋ว
เกิด: เมษายน พ.ศ. 2492 จังหวัดชุมพร ประเทศไทย 
เสียชีวิต: พ.ศ. 2540 (48 ปี)
แนวเพลง: ลูกทุ่ง
อาชีพ: นักร้อง
สาริกา กิ่งทอง ( สาลิกา ก็เรียก )( เมษายน พ.ศ. 2492 - พ.ศ. 2540) เป็นนักร้องลูกทุ่งหญิงชื่อดังคนหนึ่งของประเทศไทย และถือกันว่าเป็นขุนพลเพลงลูกทุ่งหญิงจากแดนใต้คนแรกๆของประเทศ เธอเป็นบุตรสาวของนายจูเลี่ยม กิ่งทอง ศิลปินแห่งชาติสาขาศิลปะการแสดง (หนังตะลุง) ปี 2535 และนายหนังตะลุงชื่อดังของจังหวัดชุมพร (ปัจจุบันได้รับยกย่องว่าเป็นศิลปินเมืองสุราษฎร์ธานี เพราะถิ่นฐานที่ตั้งของท่านอยู่ที่ อ.บ้านส่องจังหวัดสุราษฎร์ธานี) โดยสาริกามีผลงานเพลงดังติดหูคนไทยมากมายหลายเพลง และโด่งดังมาจากเพลง "แต๋วจ๋า"
ประวัติ

สาลิกา กิ่งทอง ชื่อจริงว่า สาลิกา ล้ำเลิศสกุล [กิ่งทอง]นามสกุลเดิม เกิดเมื่อวันศุกร์ เดือนเมษายน พ.ศ. 2492 ที่ตำบลบ้านควน อำเภอหลังสวน จังหวัดชุมพร มีชื่อเล่นว่า ติ๋ว  มีพี่น้อง 10 คน จากภรรยา 5 คนของครูจูเลี่ยม กิ่งทอง เธอสร้างความตื่นตะลึงขนานใหญ่ให้กับวงการเพลงลูกทุ่งเมืองไทยเมื่อประมาณ 30 ปีก่อน เมื่อผู้เป็นบิดาจัดตั้งวงดนตรีลูกทุ่งชื่อคณะ สาริกา กิ่งทอง และเปิดทำการแสดงทั่วไป สาริกาได้รับความสนใจจากแฟนเพลงมากมาย โดยสาเหตุส่วนหนึ่งที่ทำให้เธอเป็นที่จับตามองนั้น นอกจากผลงานเพลงชื่อ “ แต๋วจ๋า” และอื่นๆ จะเป็นที่ติดอกติดใจแฟนเพลงไม่น้อยแล้ว ก็เป็นเพราะความสงสัยของแฟนเพลงทั่วประเทศว่า สาริกาเป็นผู้หญิงหรือผู้ชายกันแน่ เพราะแม้เนื้อหาเพลง “แต๋วจ๋า “ และ เพลงอื่นๆของสาริกา จะเป็นบทเพลงสำหรับนักร้องชาย และหลายเพลงก็เป็นการร้องในทำนองเกี้ยวพาราสีผู้หญิง ตัวสาริกาเองก็อยู่ในเสื้อผ้าเครื่องแต่งกายแบบนักร้องชาย ทว่าน้ำเสียง และหน้าตาท่าทางของเธอออกไปผู้หญิงมากกว่า จนในที่สุด หลังจากที่สงสัยกันมานาน ก็มีการเปิดเผยออกมาว่า สาริกาเป็นผู้หญิง และในการเปิดการแสดง ต้องมีการใช้ผ้าพันทรวงอก เพื่อปิดบังสัญลักษณ์ความเป็นสตรีของเธอ
ผลงาน

ผลงานเพลงของสาริกานั้น มากมายหลายเพลงเกิดจากการประพันธ์ของผู้เป็นบิดา โดยเฉพาะอย่างยิ่ง เพลงที่ได้รับความนิยมจากแฟนเพลงมากที่สุด ไม่ว่าจะเป็น “ แต๋วจ๋า “ , “ แสนหวังเหวิด “  , “ ทำพรือมันเล่า “ ,“ หนุ่มล่องซุง" และ “นิราศรักพุมเรียง” นอกจากนั้น ครูจูเลี่ยม ยังทำหน้าที่ควบคุมการร้องของลูกสาวหัวใจชายคนนี้เองด้วย  สำหรับเพลง”แสนหวังเหวิด” ที่ประพันธ์ทั้งคำร้องและทำนองโดยครูจูเลี่ยมนั้น ได้รับการยกย่องให้เป็นเพลงลูกทุ่งดีเด่นในงานกึ่งศตวรรษเพลงลูกทุ่งไทยด้วย
ในส่วนของเพลง "แต๋วจ๋า" ที่ถือว่าเป็นผลงานที่ฮิตที่สุดของสาริกานั้น ในช่วงที่เพลงกำลังดัง ก็เคยมีคนนำเพลงนี้ไปปรับเนื้อร้องใหม่ พร้อมกับให้ชื่อใหม่ว่า "ตุ๊จ๋า" (ตุ๊ เป็นนามเดิมของ จอมพลประภาส จารุเสถียร)  เพื่อใช้ขับร้องในการชุมนุมขับไล่เผด็จการของขบวนการนักศึกษาและประชาชนยุคเมื่อกว่า 30 ปีที่ผ่านมา
ผลงานที่เป็นที่รู้จัก
แต๋วจ๋า
แสนหวังเหวิด
ทำพรือมันเล่า
รินดาที่รัก
นิราศรักพุมเรียง
หนุ่มล่องซุง
สุราษฎร์แห่งความหลัง
ตัวอย่างเลว
หัวใจจัดสรร
หมอนข้าง
ผ้าขาวม้า
ชีวิตสาริกา
คิดเสียว่าตายจากกัน
ตำนานถูกสานต่อ

สาลิกา กิ่งทอง เสียชีวิตเมื่อปี 2540 ด้วยโรคมะเร็งเต้านม และหลายปีหลังจากที่เธอจากโลกนี้ไป เพลง
”นิราศรักพุมเรียง “ ที่ร้องไว้ ก็เพิ่งได้รับการร้องแก้  โดยเมื่อปี 2549 รัชนก ศรีโลพันธุ์ นักร้องลูก
ทุ่งชาวใต้รุ่นใหม่ได้ร้อง"เพลงรอที่พุมเรียง “ เพื่อแก้เพลงของสาริกา เพราะตอนที่ครูสลา คุณวุฒิ 
วางแผนสร้างนักร้อง ได้ติดต่อขอให้ครูจูเลี่ยม ช่วยแต่งเพลงแก้"นิราศรักพุมเรียง" ให้
กรมส่งเสริมอุตสาหกรรม

| --- | --- |
Department of Industrial Promotion
เครื่องหมายราชการ
ภาพรวมกรม
ก่อตั้ง: 25 มกราคม พ.ศ. 2479; 88 ปีก่อน (2479-01-25)
กรมก่อนหน้า: กองอุตสาหกรรม กรมอุตสาหกรรม
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 75/6 ถนนพระรามที่ 6 แขวงทุ่งพญาไท เขตราชเทวี กรุงเทพมหานคร 10400
บุคลากร: 968 คน (พ.ศ. 2566)
งบประมาณต่อปี: 1,692,397,100 บาท (พ.ศ. 2568)
ฝ่ายบริหารกรม: ณัฏฐิญา เนตยสุภา, อธิบดี ดวงดาว ขาวเจริญ, รองอธิบดี สุรพล ปลื้มใจ, รองอธิบดี ว่าง, รองอธิบดี
ต้นสังกัดกรม: กระทรวงอุตสาหกรรม
เว็บไซต์: เว็บไซต์อย่างเป็นทางการ
กรมส่งเสริมอุตสาหกรรม หรือ กสอ. (อังกฤษ: Department of Industrial Promotion) ในอดีตมีฐานะเป็นหน่วยงานระดับกอง ภายใต้กองอุตสาหกรรม สังกัดกรมพาณิชย์ กระทรวงเศรษฐการ ต่อมาในปี พ.ศ. 2484 ถูกยกฐานะขึ้นเป็นกรมอุตสาหกรรม จากนั้นในปี พ.ศ. 2485 ได้เปลี่ยนชื่อเป็นกรมส่งเสริมอุตสาหกรรม สังกัดกระทรวงอุตสาหกรรม โดยมีบทบาทสำคัญด้านการส่งเสริมอุตสาหกรรมที่จำเป็นของประเทศ แม้กรมส่งเสริมอุตสาหกรรมจะก่อตั้งขึ้นอย่างเป็นทางการในปี พ.ศ. 2485 แต่บทบาทด้านการส่งเสริมอุตสาหกรรมได้เริ่มมาตั้งแต่ ปี พ.ศ. 2479 ซึ่งเป็นช่วงเวลาเดียวกับที่สงครามมหาเอเชียบูรพา กำลังเริ่มต้นขึ้นก่อนเข้าสู่สงครามโลกครั้งที่ 2 ผลกระทบจากสงครามในครั้งนั้นทำให้ประเทศไทยต้องประสบกับภาวะขาดแคลนสินค้า เพื่อบรรเทาวิกฤตดังกล่าวรัฐบาลจึงเข้ามาส่งเสริมการผลิตสินค้าอุปโภคบริโภคภายในประเทศ โดยมอบหมายให้กรมส่งเสริมอุตสาหกรรมเป็นหน่วยงานหลักในการส่งเสริมภาคอุตสาหกรรมของไทยให้เติบโตขึ้นจวบจนถึงปัจจุบันที่ผ่านมา กรมส่งเสริม อุตสาหกรรมทำหน้าที่เสริมสร้างศักยภาพผู้ประกอบการภาคอุตสาหกรรมวิสาหกิจขนาดกลางและขนาดย่อม (SMEs) และวิสาหกิจชุมชน (Micro Enterprise) ให้มีความเข้มแข็ง ท่ามกลางปัญหาวิกฤตเศรษฐกิจ ภัยพิบัติ มาตรการ ทางการค้า ข้อกฎหมายใหม่ๆ และเทคโนโลยีที่เจริญรุดหน้าอย่างรวดเร็ว ซึ่งหนึ่งในความภาคภูมิใจสูงสุดของเจ้าหน้าที่กรมส่งเสริมอุตสาหกรรม คือ การเคียงข้าง พัฒนาและช่วยเหลือผู้ประกอบการในทุกสถานการณ์ เพื่อให้ผู้ประกอบการเป็นพลังอันแข็งแกร่งในการขับเคลื่อนอุตสาหกรรมไทยให้ก้าวไกล สามารถแข่งขันและยืนหยัดบนเวทีระดับภูมิภาคและระดับโลกต่อไป
ความสำเร็จของกรมส่งเสริมอุตสาหกรรมในวันนี้ เป็นผลจากภารกิจ “ริเริ่ม - ส่งเสริม - วิจัยและพัฒนา” ที่ทำมาอย่างต่อเนื่องและก่อเกิดผลงานที่เป็นรูปธรรม โดยงานสำคัญหลายๆ งานที่ริเริ่มส่งเสริม และพัฒนาการผลิตมากมาย ยังคงเป็นรากฐานในการ พัฒนาอุตสาหกรรมของประเทศมาจนถึงทุกวันนี้ รวมถึงงานด้านวิจัยพัฒนาที่เจ้าหน้าที่กรมส่งเสริมอุตสาหกรรมได้ค้นคว้า ทดลอง เพื่อค้นหาองค์ความรู้ใหม่ๆ ในการเพิ่มผลผลิตให้แก่ผู้ประกอบการ ปัจจุบันเมื่อโลกหมุนเปลี่ยนไปอย่างรวดเร็ว จำเป็นต้องบูรณาการ การเพิ่มขีดความสามารถในการแข่งขันและการปรับจุดยืนของอุตสาหกรรมไทยครั้งใหญ่ โดยเปลี่ยนผ่านก้าวสู่การเป็นอุตสาหกรรม ยุค 4.0 จากอุตสาหกรรมที่ขับเคลื่อนโดยใช้แรงงานไปสู่อุตสาหกรรมที่ขับเคลื่อนด้วยเทคโนโลยี ความคิดสร้างสรรค์ และนวัตกรรม อันก่อให้เกิดการสร้างมูลค่าเพิ่มได้ในอนาคต กรมส่งเสริมอุตสาหกรรมจึงต้องปรับโครงสร้างภายในองค์กรให้ทันสมัยเท่าทันโลกการแข่งขัน ยุคใหม่ และสร้างประโยชน์สูงสุดให้เกิดแก่ SMEs ไทย ซึ่งต้องอาศัย การบูรณาการความร่วมมือจากทุกภาคส่วน ทั้งภาครัฐและเอกชน ที่จะรวมพลังกันนำพาอุตสาหกรรมไทยเดินหน้าต่อไปได้อย่าง “มั่นคง มั่งคั่ง และยั่งยืน”
ตราสัญลักษณ์

ประกอบด้วย 3 ส่วนได้แก่ พระนารายณ์ ฟันเฟือง และลูกศรสีธงชาติ
ความหมายโดยรวมของสัญลักษณ์กรมส่งเสริมอุตสาหกรรม หมายถึง การบริการ การสนับสนุน การส่งเสริม และการให้ความช่วยเหลือของกรมส่งเสริมอุตสาหกรรม มุ่งกระจายไปสู่คนไทยเพื่อให้อุตสาหกรรมของชาติก้าวทะยานสู่ความสำเร็จ
ตราสัญลักษณ์ > พระนารายณ์ หรือพระวิษณุ

พระนารายณ์ หรือพระวิษณุ (อังกฤษ: Vishnu) เป็นสัญลักษณ์ที่กรมส่งเสริมอุตสาหกรรม กระทรวงอุตสาหกรรม ให้ความเคารพนับถือเพราะเป็นองค์เทพที่ช่วยเหลือมนุษย์เมือถึงคราวยุคเข็ญ พระนารายณ์ประทับอยู่ที่จุดศูนย์กลางของสัญลักษณ์ เพื่อสื่อความหมายว่าพระนารายณ์ คือจุดกำเนิดของการก่อตั้งกรมส่งเสริมอุตสาหกรรม
ตราสัญลักษณ์ > ฟันเฟือง

ฟันเฟืองหรือเฟืองจักรอุตสาหกรรมแทนความหมายเกี่ยวกับภาระหน้าที่ของกรมส่งเสริมอุตสาหกรรมซึ่งเกี่ยวข้องกับอุตสาหกรรม
ตราสัญลักษณ์ > ลูกศรสีธงชาติ

พุ่งจากจุดกำเนิดแล้วกระจายออก แทนความหมายว่าการให้บริการและความช่วยเหลือต่างๆของกรมส่งเสริมอุตสาหกรรม มุ่งกระจายไปสู่ประชาชนในชาติ ส่วนหัวลูกศร ชี้ขึ้นแทนความหมายว่าความช่วยเหลือต่างๆ ขององค์กร มีเป้าหมายทะยานพุ่งขึ้นสู่ความสำเร็จของคนในชาติโดยส่วนรวม
หน่วยงานภายใน

กลุ่มตรวจสอบภายใน
สำนักงานเลขานุการกรม
กองยุทธศาสตร์และแผนงาน
กองพัฒนาขีดความสามารถธุรกิจอุตสาหกรรม
กองพัฒนาดิจิทัลอุตสาหกรรม
กองพัฒนานวัตกรรมและเทคโนโลยีอุตสาหกรรม
กองพัฒนาอุตสาหกรรมชุมชน
กองพัฒนาอุตสาหกรรมสร้างสรรค์
ศูนย์เทคโนโลยีสารสนเทศและการสื่อสาร
ศูนย์ส่งเสริมอุตสาหกรรมภาคที่ 1-11
ศูนย์ส่งเสริมอุตสาหกรรมภาคที่ 1 จ.เชียงใหม่ ครอบคลุม 8 จังหวัด คือ กลุ่มภาคเหนือตอนบน 1 เชียงใหม่ แม่ฮ่องสอน ลำปาง ลำพูน กลุ่มภาคเหนือตอนบน 2 เชียงราย น่าน พะเยา แพร่
ศูนย์ส่งเสริมอุตสาหกรรมภาคที่ 2 จ.พิษณุโลก ครอบคลุม 5 จังหวัด กลุ่มภาคกลางตอนล่าง 1 ตาก พิษณุโลก สุโขทัย เพชรบูรณ์ อุตรดิตถ์
ศูนย์ส่งเสริมอุตสาหกรรมภาคที่ 3 จ.พิจิตร ครอบคลุม 8 จังหวัด แบ่งเป็นกลุ่มภาคกลางตอนบน 2 ชัยนาท ลพบุรี สิงห์บุรี อ่างทอง กลุ่มภาคกลางตอนล่าง 2 กำแพงเพชร นครสวรรค์ พิจิตร อุทัยธานี
ศูนย์ส่งเสริมอุตสาหกรรมภาคที่ 4 จ.อุดรธานี ครอบคลุม 5 จังหวัด เลย หนองคาย บึงกาฬ หนองบัวลำภู
ศูนย์ส่งเสริมอุตสาหกรรมภาคที่ 5 จ.ขอนแก่น ครอบคลุม 7 จังหวัด แบ่งเป็นกลุ่มภาคอีสานตอนบน 2 นครพนม มุกดาหาร สกลนคร กลุ่มภาคอีสานตอนกลาง กาฬสินธุ์ ขอนแก่น มหาสารคาม ร้อยเอ็ด
ศูนย์ส่งเสริมอุตสาหกรรมภาคที่ 6 จ.นครราชสีมา ครอบคลุม 4 จังหวัด กลุ่มภาคอีสานตอนล่าง 1 นครราชสีมา ชัยภูมิ บุรีรัมย์ สุรินทร์
ศูนย์ส่งเสริมอุตสาหกรรมภาคที่ 7 ครอบคลุม 4 จังหวัด กลุ่มภาคอีสานตอนล่าง 2 ยโสธร ศรีสะเกษ อำนาจเจริญ อุบลราชธานี
ศูนย์ส่งเสริมอุตสาหกรรมภาคที่ 8 ครอบคลุม 12 จังหวัด แบ่งเป็น กลุ่มภาคกลางตอนบน 1 นนทบุรี ปทุมธานี พระนครศรีอยุธยา สระบุรี กลุ่มภาคกลางตอนล่าง 1 กาญจนบุรี นครปฐม ราชบุรี สุพรรณบุรี กลุ่มภาคกลางตอนล่าง 2 ประจวบคีรีขันธ์ เพชรบุรี สมุทรสงคราม สมุทรสาคร
ศูนย์ส่งเสริมอุตสาหกรรมภาคที่ 9 ครอบคลุม 9 จังหวัด แบ่งเป็นกลุ่มภาคกลางตอนกลาง ฉะเชิงเทรา นครนายก ปราจีนบุรี สมุทรปราการ สระแก้ว กลุ่มภาคตะวันออก จันทบุรี ชลบุรี ตราด ระยอง
ศูนย์ส่งเสริมอุตสาหกรรมภาคที่ 10 ครอบคลุม 9 จังหวัด แบ่งเป็น กลุ่มภาคใต้ฝั่ง อ่าวไทย ชุมพร นครศรีธรรมราช พัทลุง สุราษฎร์ธานี กลุ่มภาคใต้ฝั่งอันดามัน กระบี่ ตรัง พังงา ภูเก็ต ระนอง
ศูนย์ส่งเสริมอุตสาหกรรมภาคที่ 11 ครอบคลุม 5 จังหวัด กลุ่มภาคใต้ชายแดน นราธิวาส ปัตตานี ยะลา สงขลา สตูล
แหล่งข้อมูลอื่น

กรมส่งเสริมอุตสาหกรรม เก็บถาวร 2010-01-17 ที่ เวย์แบ็กแมชชีน
http://www.ssmwiki.org เก็บถาวร 2013-02-07 ที่ เวย์แบ็กแมชชีน
| ด ค กหน่วยงานในสังกัดและหน่วยงานภายใต้การกำกับดูแลของกระทรวงอุตสาหกรรมของไทย |
| --- | --- |
กรม: สำนักงานรัฐมนตรี • สำนักงานปลัดกระทรวง • กรมส่งเสริมอุตสาหกรรม • กรมโรงงานอุตสาหกรรม • สำนักงานมาตรฐานผลิตภัณฑ์อุตสาหกรรม • สำนักงานเศรษฐกิจอุตสาหกรรม • กรมอุตสาหกรรมพื้นฐานและการเหมืองแร่ • สำนักงานคณะกรรมการอ้อยและน้ำตาลทราย
รัฐวิสาหกิจ: การนิคมอุตสาหกรรมแห่งประเทศไทย • ธนาคารพัฒนาวิสาหกิจขนาดกลางและขนาดย่อมแห่งประเทศไทย
หมวดหมู่
แม่

ภาพถ่ายของอุไรวรรณ ศิวะกุล (ซ้าย) มารดาของอธิปพร ศิวะกุล (ขวา)
แม่ หรือ มารดา เป็นคำที่เรียกผู้ให้กำเนิด และโดยทั่วไป คือ แม่ที่เป็นบุคคลสำคัญของครอบครัวแบบ พ่อ-แม่-ลูก ในเชิงจริยธรรมยึดถือให้แม่เป็นผู้มีพระคุณต่อลูกเพราะเป็นผู้ให้กำเนิด
สุจิตต์ วงษ์เทศ นักวิชาการผู้เชี่ยวชาญด้านประวัติศาสตร์ ได้ระบุถึงคำว่า แม่ ในวัฒนธรรมไทยไว้ว่า แม่ เป็นคำร่วมที่พบในวัฒนธรรมร่วมของสุวรรณภูมิซึ่งรวมถึงวัฒนธรรมไทย (ในที่นี้หมายถึงวัฒนธรรมร่วมบนคาบสมุทรอินโดจีน) ออกเสียงต่างกันบ้าง ใกล้เคียงกันบ้าง เช่น ในภาษาเขมรใช้คำว่า เม เป็นต้น แต่มีความหมายรวมเหมือนกันหมด คือ ผู้เป็นใหญ่, หัวหน้า, ประธาน ฯลฯ นอกจากนี้ภาษาตระกูลไทย-ลาว ยกย่องลำน้ำใหญ่เป็น "แม่" เช่น ภาคกลางและภาคใต้เรียก แม่น้ำ เช่น แม่น้ำเจ้าพระยา ในขณะที่ภาคเหนือและภาคอีสานเรียก น้ำแม่ เช่น น้ำแม่ปิง น้ำแม่ลาว น้ำแม่กก น้ำแม่อิง สังเกตได้จากมีข้อสันนิษฐานหนึ่งว่าชื่อแม่กลองจะเรียกตามประเพณีลาวว่าน้ำแม่กลองมาก่อน แล้วปรับเปลี่ยนเรียกสมัยหลังว่า แม่น้ำแม่กลอง
ในขณะเดียวกัน ในภาษาไทย คำว่าแม่ยังใช้เป็นคำนำหน้าในความหมายอื่นที่เกี่ยวกับ เพศหญิง และ ความเป็นใหญ่ เช่น
ใช้เรียกผู้หญิงที่มีอายุน้อยกว่าด้วยความสนิทสนม เช่น นางพลอย จะเรียกว่า แม่พลอย
ใช้นำหน้านามเพศหญิงผู้เป็นหัวหน้าหรือทำงานอย่างใดอย่างหนึ่ง เช่น แม่ค้า, แม่ครัว, แม่ยก
ใช้เรียกคนผู้เป็นหัวหน้าหรือเป็นนายโดยไม่จำกัดเพศ เช่น แม่ทัพ แม่กอง
ใช้นำหน้าเพื่อเป็นคำยกย่องเทวดาผู้หญิงบางองค์ เช่น แม่คงคา แม่ธรณี แม่โพสพ, บางทีก็ใช้ว่า เจ้าแม่ เช่น เจ้าแม่กาลี หรือ พระแม่เช่น พระแม่มารีย์
เรียกสิ่งที่เป็นประธานหรือเป็นหลักใหญ่สำคัญของสิ่งต่าง ๆ ในพวกเดียวกัน เช่น แม่กระได แม่แคร่ แม่แบบ แม่สี แม่แรง
เรียกสิ่งที่เป็นชิ้นใหญ่กว่าในของที่เป็นคู่ เช่น แม่กุญแจ - ลูกกุญแจ
ในเชิงวัฒนธรรม แม่มักจะมาคู่กับการยกย่องโดยเฉพาะความรักของแม่ที่มีต่อลูกที่มักพบในวรรณคดีไทยหลายเรื่อง เช่น มีบทประพันธ์แปลเกี่ยวกับความรักของแม่ของพระราชธรรมนิเทศ ไว้ดังนี้
ในโลกอันหนาวทรวงลวงหลอกนี้
ช่างไม่มีธารรักอันศักดิ์สิทธิ์
ที่ซึมซาบดื่มด่ำอมฤต
เหมือนในจิตของแม่รักแท้จริง
แหล่งข้อมูลอื่น

ข้อมูลแม่และเด็ก
ข้อมูลที่สำคัญสำหรับคุณแม่มือใหม่
การบุกเข้าปราซาดุสเตรสโปเดริส พ.ศ. 2566

ในวันที่ 8 มกราคม พ.ศ. 2566 กลุ่มผู้ชุมนุมสนับสนุนอดีตประธานาธิบดีฌาอีร์ โบลโซนารู บุกเข้าอาคารศาลสูงสุดบราซิลและรัฐสภาแห่งชาติบราซิลที่ปราซาดุสเตรสโปเดริส กรุงบราซิเลีย หลังจากที่โบลโซนารูแพ้ลูอิส อีนาซียู ลูลา ดา ซิลวา ในการเลือกตั้งทั่วไปของบราซิลใน พ.ศ. 2565 เวเนซียานู วีตัล ดู เรกู รักษาการประธานวุฒิสภาบราซิล ยืนยันว่ากลุ่มผู้ประท้วงได้บุกรุกโถงเขียวของสภาผู้แทนราษฏรและยังพยายามบุกทำเนียบประธานาธิบดีบราซิลด้วย ประธานาธิบดีลูลา ดา ซิลวา ไม่ได้อยู่ในกรุงบราซิเลียขณะเกิดเหตุ
เหตุบุกรุกครั้งนี้เกิดขึ้นหนึ่งสัปดาห์หลังจากที่ลูลา ดา ซิลวา เข้ารับตำแหน่งประธานาธิบดี และหลายสัปดาห์หลังจากเหตุความไม่สงบที่เกิดจากผู้สนับสนุนโบลโซนารู เมื่อเวลา 18:00 น. ตามเวลาบราซิเลีย (UTC−03:00) ลูลาประกาศว่าเขาได้ลงนามในกฤษฎีกาที่อนุญาตให้รัฐบาลกลางดำเนินการตามสถานการณ์ฉุกเฉินในบราซิเลียจนถึงสิ้นเดือนมกราคม มีรายงานว่าเจ้าหน้าที่สามารถควบคุมสถานการณ์ในอาคารศาลสูงสุด รัฐสภา และทำเนียบประธานาธิบดีได้ภายในค่ำวันนั้น
ภูมิหลัง

ระหว่างที่ฌาอีร์ โบลโซนารู ดำรงตำแหน่งประธานาธิบดีบราซิล ผู้สนับสนุนและพันธมิตรของเขาเริ่มพูดถึงแนวคิดการจู่โจมที่คล้ายคลึงกับการจู่โจมอาคารรัฐสภาสหรัฐใน พ.ศ. 2564 โดยเฉพาะอย่างยิ่งเมื่อมีความเป็นไปได้ว่าโบลโซนารูจะพ่ายแพ้การเลือกตั้ง หลังการเลือกตั้งทั่วไปของบราซิลใน พ.ศ. 2565 เกิดเหตุความรุนแรงทางการเมือง การใช้กำลังของตำรวจ และการข่มขู่ผู้มีสิทธิ์เลือกตั้งตามมาในประเทศ ผู้สนับสนุนโบลโซนารูยังใช้สื่อสังคมออนไลน์เพื่อเผยแพร่ข้อมูลผิด ๆ เกี่ยวกับการทุจริตการเลือกตั้งเพื่อกระตุ้นให้เกิดการประท้วง
ทหารกองหนุนบางส่วนต้องการให้คนขับรถบรรทุกนัดหยุดงานประท้วงก่อนการเลือกตั้งประธานาธิบดีรอบที่สอง รวมทั้งพันเอก มาร์กุส โกรี วิดีโอที่โกรีเผยแพร่เมื่อวันที่ 16 ตุลาคม พ.ศ. 2565 เป็นหนึ่งในความพยายามหลายครั้งของเขาที่จะยุยงให้คนขับรถบรรทุกนัดหยุดงาน แนวคิดคือผู้ขับรถบรรทุกควรทำให้บราซิลเป็นอัมพาตเพื่อแสดงการสนับสนุนโบลโซนารูซึ่งจะมีเวลาประกาศมาตรการชั่วคราวก่อนการเลือกตั้งรอบที่สอง วิดีโอเรียกร้องให้ปิดเมืองของโกรีแพร่กระจายไปตามกลุ่มผู้สนับสนุนโบลโซนารูหลายกลุ่มในเทเลแกรม และหลายวันต่อมา สมาชิกของกลุ่มเหล่ากันนี้ก็เริ่มเรียกร้องให้ปิดถนนสายต่าง ๆ หลังการเลือกตั้ง นอกจากนี้วิดีโอการเรียกร้องให้ปิดถนนยังปรากฏในติ๊กต็อกและยูทูบอีกด้วย
การประท้วงของคนขับรถบรรทุกเบาบางลงในวันที่ 3 พฤศจิกายน พ.ศ. 2565 แต่ผู้สนับสนุนโบลโซนารูเริ่มออกมาปักหลักชุมนุมกันในบริเวณใกล้เคียงกับที่ทำการของกองทัพบราซิล มีกลุ่มผู้ชุมนุมประท้วงที่ฐานทัพในเมืองต่าง ๆ ของบราซิล อย่างเซาเปาลู รีโอเดจาเนโร บราซิเลีย โฟลรียานอโปลิช เรซีฟี และซัลวาดอร์เป็นต้น ผู้สนับสนุนโบลโซนารูบางคนเรียกร้องให้ทหารก่อรัฐประหาร
ชัยชนะในการเลือกตั้งของลูอิส อีนาซียู ลูลา ดา ซิลวา ได้รับการรับรองอย่างเป็นทางการจากศาลบราซิลเมื่อวันที่ 12 ธันวาคม พ.ศ. 2565 ผู้สนับสนุนโบลโซนารูบุกจู่โจมสำนักงานตำรวจแห่งชาติในบราซิเลียและจุดไฟเผารถยนต์บนถนนหลังจากผู้ประท้วงคนหนึ่งถูกจับกุมในข้อหายุยงให้เกิดความรุนแรงเพื่อขัดขวางการสาบานตนเข้ารับตำแหน่งของลูลา เจ้าหน้าที่ตำรวจใช้ระเบิดแสงและแก๊สน้ำตาเพื่อสลายการชุมนุม ความพยายามที่จะวางระเบิดใกล้ท่าอากาศยานนานาชาติบราซิเลียถูกตำรวจขัดขวางเมื่อวันที่ 23 ธันวาคม และผู้ต้องสงสัยถูกจับกุมในวันต่อมา ตามคำให้การของเขา เขาได้รับแรงบันดาลใจจากโบลโซนารูที่แสดงความสงสัยในความบริสุทธิ์ของกระบวนการเลือกตั้งในอดีต ผู้สนับสนุนโบลโซนารูยังก่อเหตุจู่โจมอื่น ๆ อีกหลายครั้งในช่วงเริ่มต้นสมัยรัฐบาลลูลา
เมื่อวันที่ 2 มกราคม พ.ศ. 2566 อังเดร์ซง โตริส อดีตรัฐมนตรีของโบลโซนารู ได้รับการแต่งตั้งเป็นผู้บัญชาการตำรวจของเฟเดอรัลดิสตริกต์ (เขตเมืองหลวงของบราซิล) โตริสออกจากบราซิลในคืนวันที่ 6 มกราคม เพื่อเดินทางไปยังเมืองออร์แลนโด รัฐฟลอริดา สหรัฐ เขามาถึงเมืองดังกล่าวในวันที่ 7 มกราคม เพียงไม่กี่ชั่วโมงก่อนเกิดเหตุบุกรุกและหนึ่งสัปดาห์หลังจากที่โบลโซนารูมาถึงออร์แลนโด